# คณะอุตสาหกรรมบริการ มหาวิทยาลัยเกษตรศาสตร์
คณะอุตสาหกรรมบริการ มหาวิทยาลัยเกษตรศาสตร์ เป็นส่วนงานระดับคณะของมหาวิทยาลัยเกษตรศาสตร์ วิทยาเขตกำแพงแสน จังหวัดนครปฐม โดยก่อนหน้านี้ได้ดำเนินการการจัดการเรียนการสอนด้านอุตสาหกรรมการบริหารอยู่ภายใต้คณะศิลปศาสตร์และวิทยาศาสตร์ และได้รับการพิจารณาอนุมัติจากสภามหาวิทยาลัยให้เป็นส่วนงานระดับคณะ ในคราวประชุม ครั้งที่ 3/2565 เมื่อวันที่ 28 มีนาคม พ.ศ. 2565

 ประวัติ 
มหาวิทยาลัยเกษตรศาสตร์ได้จัดทำการเรียนการสอนหลักสูตรด้านอุตสาหกรรมบริการในวิทยาเขตกำแพงแสน อยู่ในสังกัดของคณะศิลปศาสตร์และวิทยาศาสตร์ โดยจัดตั้ง "โครงการจัดตั้งภาควิชาอุตสาหกรรมบริการและนวัตกรรมทางภาษา (สอบน)" สังกัดภายใต้คณะศิลปศาสตร์และ วิทยาศาสตร์ เมื่อ พ.ศ. 2551 ได้รับความเห็นชอบจากที่ประชุมคณะกรรมการประจำคณะศิลปศาสตร์์และวิทยาศาสตร์ ครั้งที่ 12/2551 วันจันทร์ที่ 24 พฤศจิกายน พ.ศ. 2551 โดยใช้ชื่อว่า ศูนย์การจัดการศึกษานานาชาติ (ศจศน) International Study Management Centre (ISMC) ภายหลังได้ขอเปลี่ยนชื่อใหม่อีก 3 ครั้ง เป็นศูนย์การศึกษาอุตสาหกรรมบริการนานาชาติ (ศอบน) International Service Industry Study Center (ISIS) ตามมติที่ประชุมคณะกรรมการประจำคณะศิลปศาสตร์์และวิทยาศาสตร์ ครั้งที่ 9/2552 วันพุธที่ 30 กันยายน พ.ศ. 2552 โครงการจัดตั้งภาควิชาอุตสาหกรรมบริการ (สอบ) Department of Service Industry (DSI) ตามมติที่ประชุมคณะกรรมการประจำคณะศิลปศาสตร์์และวิทยาศาสตร์   ครั้งที่ 3/2553 วันที่ 29 มีนาคม พ.ศ. 2553 และล่าสุดเปลี่ยนเป็นโครงการจัดตั้งภาควิชาอุตสาหกรรมบริการและนวัตกรรมภาษา (สอบน) Department of Service Industry and Language Innovation (DSIL) ตามมติที่ประชุมคณะกรรมการประจำคณะศิลปศาสตร์์และวิทยาศาสตร์ ครั้งที่ 7/2553 วันที่ 28 กรกฎาคม พ.ศ. 2553 อนึ่ง โครงการจัดจัดตั้งสายวิชาอุตสาหกรรมบริการและนวัตกรรมภาษา (สอบน) ได้เสนอขอปรับฐานะเป็นสายวิชาพร้อมกับโครงการจัดตั้งภาควิชาอื่นๆ ของคณะศิลปศาสตร์์และวิทยาศาสตร์แต่ไม่ผ่านความเห็นชอบของที่ประชุมคณะกรรมการประจำวิทยาเขตกำแพงแสนประจำเดือนมกราคม 2554 ดังนั้น โครงการจัดจัดตั้งสายวิชาอุตสาหกรรมบริการและนวัตกรรมภาษา (สอบน) จึงคงสถานะเป็นโครงการจัดตั้งภายใต้คณะศิลปะศาสตร์และวิทยาศาสตร์ตามเดิม  ประวัติความเป็นมาโครงการจัดตั้งภาควิชาอุตสาหกรรมบริการและนวัตกรรมภาษา (สอบน)  เข้าถึงเมื่อวันที่ 11 เมษายายน 2565

ต่อมา พ.ศ. 2565 สภามหาวิทยาลัยเกษตรศาสตร์ ในการประชุม ครั้งที่ 3/2565 วันที่ 28 มีนาคม พ.ศ. 2565 ได้พิจารณาอนุมัติให้จัดตั้งเป็นส่วนงานระดับคณะ และสภามหาวิทยาลัยเกษตรศาสตร์ได้มีประกาศจัดตั้งคณะอุตสาหกรรมบริการ ณ วิทยาเขตกำแพงแสน เมื่อวันที่ 1 เมษายน 2565 ประกาศสภามหาวิทยาลัยเกษตรศาสตร์ เรื่องจัดตั้งคณะอุตสาหกรรมบริการ (Faculty of Hospitality Indutry) ประกาศ ณ วันที่ 1 เมษายน 2565  โดยมีผลในวันที่ 4 เมษายน พ.ศ. 2565 ประกอบกับมหาวิทยาลัยเกษตรศาสตร์ได้มีคำสั่งมหาวิทยาลัยเกษตรศาสตร์ ที่ 715/2565 ลงวันที่ 4 เมษายน 2565 โดยมอบหมายให้ผู้ช่วยศาสตราจารย์นุชนาถ มั่นคง รองอธิการบดีมหาวิทยาลัยเกษตรศาสตร์ ฝ่ายการเงินและทรัพย์สิน เป็นผู้รักษาราชการแทนคณบดี คำสั่งมหาวิทยาลัยเกษตรศาสตร์ ที่ 715/2565 เรื่องแต่งตั้งผู้รักษาการแทนคณบดีอุตสาหกรรมบริการ ลงวันที่ 4 เมษายน 2565 

 รายนามคณบดี 

 รายนามรักษาการคณบดีและคณบดีคณะอุตสาหกรรมบริการ ลำดับตำแหน่งทางวิชาการรายนาม การศึกษาสูงสุดชื่อตำแหน่งบริหาร ระยะเวลาหมายเหตุ  1  ผู้ช่วยศาสตราจารย์  นุชนาถ มั่นคง    รักษาการคณบดี      2  ผู้ช่วยศาสตราจารย์   ดร. ธานินทร์  คงศิลา  ปริญญาเอก  รักษาการคณบดี      3  รองศาสตราจารย์   ดร.อนามัย ดำเนตร  ปริญญาเอก  คณบดี  27 มิถุนายน 2566 - ปัจจุบัน  

 หน่วยงาน 
ภาควิชา สำนัก สถาบัน และศูนย์ ภายในคณะอุตสาหกรรมบริการ มหาวิทยาลัยเกษตรศาสตร์ ประกอบด้วย 4 หน่วยงานระดับภาควิชา ดังนี้
 หน่วยงานภายในคณะอุตสาหกรรมบริการ มหาวิทยาลัยเกษตรศาสตร์ ภาควิชา หน่วยงานวิจัย พัฒนา และสนับสนุน 
 ภาควิชานวัตกรรมบริการและสื่อสารระหว่างวัฒนธรรม
 ภาควิชาธุรกิจท่องเที่ยวและการบิน
 ภาควิชาธุรกิจโรงแรมและไมซ์ สำนักงานเลขานุการ 

 หลักสูตร 
คณะอุตสาหกรรมบริการ มหาวิทยาลัยเกษตรศาสตร์ จัดการเรียน-การสอนในปัจจุบัน 3 ระดับ คือ ปริญญาตรี จำนวน 8 หลักสูตร ปริญญาโท จำนวน 1 หลักสูตร และปริญญาเอก จำนวน 1 หลักสูตร ประกาศมหาวิทยาลัยเกษตรศาสตร์ เรื่อง แก้ไขข้อมูลหลักสูตรและสาขาวิชา สังกัดคณะอุตสาหกรรมบริการ (วิทยาเขตกำแพงแสน) การรับสมัครและคัดเลือกบุคคลเข้าศึกษาระดับปริญญาตรี มหาวิทยาลัยเกษตรศาสตร์ ประจำปีการศึกษา 2565 ประกาศ ณ วันที่ 26 เมษายน 2565 เข้าถึงเมื่อวันที่ 4 พฤษภาคม 2565   https://dsil.flas.kps.ku.ac.th เข้าถึงข้อมูลเมื่อวันที่ 11 เมษายน 2566
 ระดับปริญญาตรี ระดับปริญญาโท ระดับปริญญาเอกหลักสูตรศิลปศาสตรบัณฑิต (ศศ.บ.)
 สาขาวิชาภาษาอังกฤษเพื่ออุตสาหกรรมบริการ (ภาคปกติ และภาคพิเศษ)
 สาขาวิชาการสร้างสรรค์การบริการเพื่อธุรกิจท่องเที่ยว 
 สาขาวิชาการโรงแรมและภัตตาคาร (ภาคปกติ และภาคพิเศษ)
 สาขาวิชาอุตสาหกรรมการท่องเที่ยวและบริการ

หลักสูตรบริหารธุรกิจบัณฑิตบัณฑิต (บธ.บ.)
 สาขาการจัดการธุรกิจการบิน (ภาคปกติ และภาคพิเศษ)
 สาขาวิชาการจัดการอุตสาหกรรมบริการ (การจัดการโรงแรม) (ภาคปกติ และภาคพิเศษ)
 สาขาวิชาการจัดการอุตสาหกรรมบริการ (การจัดการการท่องเที่ยวร่วมสมัย) (ภาคปกติ และภาคพิเศษ)
 สาขาวิชาการจัดการธุรกิจการบริการและอุตสาหกรรมไมซ์หลักสูตรศิลปศาสตรมหาบัณฑิต (ศศ.ม.)
 สาขาวิชานวัตกรรมบริการและการสื่อสารระหว่างวัฒนธรรมหลักสูตรปรัชญาดุษฎีบัณฑิต (ปร.ด.)
  สาขานวัตกรรมบริการและการสื่อสารระหว่างวัฒนธรรม

อัตลักษณ์

สีประจำคณะ : สีเขียวเงินยวง (Metalic Green)  ประกาศมหาวิทยาลัยเกษตรศาสตร์ เรื่องชื่อปริญญาในสาขาวิชา อักษรย่อสำหรับสาขาวิชา ครุยวิทยฐานะ และเข็มวิทยฐานะของมหาวิทยาลัยเกษตรศาสตร์ (ฉบับที่ 4) พ.ศ. 2566 ประกาศเมื่อวันที่ 31 พฤษภาคม 2566 ลงประกาศในราชกิจจานุเบกษา เล่ม 140 ตอนพิเศษ 179 ง เมื่อวันที่ 25 กรกฎาคม พ.ศ. 2566 สืบค้นเมื่อวันที่ 26 กรกฎาคม พ.ศ. 2566